शीतलहर से छूट रही धूजणी, पारा 60 पर
शहर सहित जिलेभर में शुक्रवार को सर्द हवाओं से आमजन परेशान रहे। आगामी दिनों में ठिठुरन और बढ़ सकती है। अलसुबह से तापमान में गिरावट शुरू हो गई थी। इससे लोगों को ठिठुरने पर मजबूर होना पड़ा। वहीं लोगों की दिनचर्या भी प्रभावित होने लगी है। शुक्रवार रात के बाद शनिवार को दिन में भी शीतलहर के कारण लोगों की सर्दी से राहत नहीं मिल पाई। सुबह शाम के समय लोग गर्म कपड़ों में कंपकंपाते रहे। हालांकि दोपहर में धूप खिली, लेकिन ठंडी हवाओं का असर जारी रहा। लोगों ने धूप सेंककर ठंड से बचाव किया। शनिवार को अधिकतम तापमान 27.8 डिग्री न्यूनतम तापमान 6.5 डिग्री दर्ज किया गया। शाम ढलते ही शहर के मुख्य मार्गों पर लोगों की आवाजाही कम हो गई। आए। मुख्य सड़कों पर भी सन्नाटा सा पसरा नजर आया।
किसानये करें उपाय
{गंधकका अमल (93 प्रतिशत) एक किलो 1 लीटर ग्लुकोज़ एक हजार लीटर पानी में मिलाकर प्रति एकड़ में छिड़काव करें।
{गेहूं-सब्जियों में 8 से 10 किलो ग्राम जिंक-सल्फेट का छिड़काव के बाद फसलों की सिंचाई करें।
{खेतों में सुबह-शाम धुआं करें।
{इधर मौसम विभाग के अनुसार मौसम को देखते हुए फसलों में पाला पड़ने के असार है। 27 दिसंबर तक तापमान कम रहने की संभावना है।
बिजली की भी बचत
ठंडके चलते बिजली खपत कम हो गई है। सिंचाई नहीं होने से बिजली बच रही है। डिस्कॉम अधिकारियों की माने तो वर्तमान में लगभग 15 प्रतिशत बिजली की कम खपत हो रही है। लोगों को भी फायदा है और इनका बिल भी कम आएगा।
3 दिन बाद चढ़ेगा पारा
मौसमवैज्ञानिकों के अनुसार हिमाचल कश्मीर में हुई बर्फबारी के बाद राजस्थान में भी उत्तर-पूर्वी हवाओं ने ठिठुरन बढ़ा दी है। ऊपरी हवाओं में बन रहे चक्रवाती दबाव के प्रभाव से सर्दी के तेवर तीखे रहने से गलन और ठिठुरन का अहसास हो रहा है। दो-तीन दिन बाद दिन रात का तापमान थोड़ा बढ़ सकता है। दिन के तापमान में विशेष अंतर नहीं आएगा। नए साल में फिर कड़ाके की ठंड पड़ने के अासार हैं।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva